el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el el el es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Στον Super Sport (104.0) παραχώρησε δηλώσεις ο Λεόντιος Τράττος, ο οποίος μίλησε για την κατάσταση που επικρατεί στο κυπριακό ποδόσφαιρο, τους διαιτητές που οφείλουν να κρατηθούν σε φόρμα, ενώ για την πρόταση που δέχθηκε από την Ομόνοια για να οριστεί ως αρχιδιαιτητής και απάντησε χωρίς να σχολιάσει το οτιδήποτε.
Για το πως αντιμετωπίζουν την κατάσταση οι διαιτητές: «Μιλώ με κάποιους συναδέλφους, τηρούνται οι κανόνες. Έχουμε πάρει οδηγίες από τους γυμναστές μας, έτσι ώστε ο καθένας ατομικά να κάνει ατομικά προπόνηση, έτσι, όταν επιστρέψουμε να είμαστε έτοιμοι να ανταπεξέλθουμε. Προπονούμαστε όχι μόνο αγωνιστικά, αλλά και εκπαίδευσης, έχουμε πάρει κάποια video-test τα οποία μελετάμε. Οφείλουμε, ο κάθε ένας προσωπικά, να είναι έτοιμος».
Για το πως προπονείται: «Μπορείς να πας σε γήπεδο, μόνος σου, το πολύ δύο άτομα. Εγώ, καλύπτω από 18 μέχρι 20 χιλιόμετρα την μέρα. Εξαρτάται και από την ημέρα. Όλα γίνονται στα πλαίσια των δυνατοτήτων που έχουμε».
Για την κατάσταση που επικρατεί γενικά με τον κορωνοϊό: «Πρέπει όλοι να εφαρμόσουμε αυτά τα μέτρα που μας αναφέρουν οι αρμόδιοι. Αν δεν το πράξουμε πολύ δύσκολα θα επανέλθουμε νωρίς στα γήπεδα. Βλέπουμε τι γίνεται σε Ιταλία και Ελλάδα. Κάποιοι νομίζουν πως δεν θα μας στοιχίσουν εμάς και ο κάθε ένας κάνει τα δικά του».
Για το VAR: «Έχει ξεκινήσει να μπαίνει δειλά δειλά στην ζωή μας. Παρακολουθώ ένα ειδικό σενάριο, έτσι ώστε να το μάθουμε και εμείς και να είμαστε έτοιμοι να ανταποκριθούμε όταν πρέπει να χρησιμοποιηθεί».
Για το αν θα είναι η τελευταία του σεζόν ως διαιτητής: «Είναι τελειωτικό, είναι η τελευταία μου σεζόν. Κλείσαμε τα 47, μέχρι πότε θα παίζουμε. Όλα πρέπει να έχουν αρχή και τέλος. Θα δείξει η επόμενη μέρα αν είμαι προετοιμασμένος για αυτό. Εδώ και 25 χρόνια είμαι στα γήπεδα. Βάσει της ηλικίας μου, μέχρι τις 31 Δεκεμβρίου μπορώ να διαιτητεύω».
Για το ενδεχόμενο επανέναρξης αν θα επικεντρωθούμε στον κύπριο διαιτητή και όχι στους ξένους: «Δεν τον ξέρω αυτό. Δεν θα πω ότι δεν κάναμε τα λάθη μας. Η αντιμετώπιση που έχει ο κάθε ξένος, με τα λάθη του, είναι διαφορετική. Δεν υπάρχει διαιτησία χωρίς λάθη. Κάποιοι χαϊδεύουν τους ξένους διαιτητές. Δεν είναι δικαιολογία για εμάς, κάναμε τις χοντράδες μας, τα λάθη μας».
Για την δική του σεζόν που είναι αρκετά καλή: «Η διαιτησία πρέπει να αντιμετωπίζεται συνολικά και όχι ατομικά. Δεν θα επικεντρωθώ στην ατομική μου παρουσία, όλοι μας έχουμε κάνει χοντράδες».
Για το αν έχει λάβει πρόταση να είναι στο VAR: «Θα δείξει, δεν είναι της ώρας αυτά. Πρόταση ολοκληρωμένη δεν έχει έρθει, το πιο σημαντικό τώρα είναι να τελειώσουμε τη σεζόν, να κλείσει ένα μεγάλο κομμάτι στην δική μου σταδιοδρομία ως διαιτητής και θα δούμε την επόμενη ημέρα».
Για το ποιοι θα πρέπει να είναι στο VAR: «Υπάρχει πρωτόκολλο που λέει να είναι στο VAR οι εν ενεργεία διαιτητές. Να μην περιμένει ο κόσμος ότι το VAR θα αλλάξει τα δεδομένα. Σε κάποιες περιπτώσεις μπορεί να βοηθήσει, σε κάποιες άλλες όχι. Σε κάποιες περιπτώσεις, δεν επιτρέπει στον διαιτητή το πρωτόκολλο να επέμβει και να δει μια φάση. Η Αγγλία που δεν εφαρμόζει το πρωτόκολλο, βλέπεται τι σοβαρά λάθη γίνονται».
Για το πότε υπολόγιζαν να το εφαρμόσουν στην Κύπρο: «Κάνουμε όνειρα και ο Θεός γελάει. Όλοι είμαστε σε καραντίνα. Δεν ξέρω πως θα εξελιχθεί η κατάσταση».
Για την πρόταση της Ομόνοιας, όπως οριστεί ως αρχιδιαιτητής: «Δεν θα το σχολιάσω. Ανήκει στο παρελθόν. Βλέπουμε το σήμερα και αισιοδοξούμε για το αύριο. Δεν είναι θέμα να σε ενδιαφέρει αυτή η θέση. Πρέπει και εσύ να βάλεις και εσύ τις γραμμές σου, να τις ακολουθείς και από εκεί και πέρα ότι δείξει. Δεν μπορώ να κάνω εικασίες».